《夜行船》
宋代·陆凝之

三百年间，青史几多人物，俱委埃尘。独先生斯世，炼气成神。将我一支丹桂，换他千载青春。岳阳楼上，纱巾羽扇，谁识天人。
千山短褐，掬水擎花，为君增祝灵椿。遥想望、吹笙坐殿，奏舞鸾裀。凤驭云帲不散，碧桃紫李长新。愿分馀沥，九霞光里，相继朝真。

作者简介：陆凝之（生卒年不详），字永仲，号石室，馀杭人。宋朝隐士。高宗朝，以布衣召见，辞不赴。有词见《洞霄图志》